
Prome Minister Evelyn Wever-Croes 


CU E UITVOERINGSAGENDA NOS TA BAY 
RECONSTRUI NOS PAIS 


“Cu respet, madures y dedicacion nos lo logra surpasa tur 
reto y transforma nos pais” 


Inicio di luna di februari, Aruba y Hulanda a firma e 
‘Uitvoeringsagenda’, Agenda di Ehecucion como paso nobo 
den e cooperacion entre Hulanda y Aruba. Esaki, Prome 
Minister Evelyn Wever-Croes a duna di conoce, ta un paso 
grandi pa logra recuperacion economico mas lihe. 

Den e mesun siman, Gobierno tawata den Parlamento pa 
duna informacion tocante e Landspakket y Uitvoeringsagenda. 
Cada minister a duna splicacion di e palabracionnan haci den 
cuadro di e Landspakket. 


PROCESO di uitvoeringsagenda: 

E uitvoeringsagenda (agenda di ehecucion) ta e resultado di 
un proceso intensivo durante cua pais Aruba y Hulanda a yega 
na un acuerdo pa sosten di likides a base di e Landspakket 
firma 13 di november 2020. Despues di e periodo aki tanto 
Hulanda como Aruba a apunta un asina yama Tijdelijke 
Werkorganisatie (TWO) pa fungi como procesbewaker y pa 
percura cu e trabounan preliminario tuma luga den bon forma. 


Di banda di Aruba por indica cu a apunta asina yama 'trekker' 
cu ta profesional den sector publico cu expertisio specifico 
relaciona cu e tema di e Landspakket. Asina TWO-AUA, 
profesional local y e ministernan ta forma e ecosistema di 
maneho di e Landspakket pa Aruba. 


Por indica cu e intencion ta pa cada kwartaal crea un agenda 
di ehecucion cu ta sigui e agenda di ehecucion anterior den 
forma coherente y cronologico. Pa asina tin un acercamento 
integral. 

E prome agenda di ehecucion aki tabata resultado di varios 
sesion intensivo cu varios experto y profesional di diferente 











sector durante e prome luna di e aña aki. 


Adicionalmente, por bisa, cu banda di e plan di ehecucion aki 
ya caba Pais Aruba a cumpli cu varios palabracion haci, hasta 
prome cu e dealine stipula. 

E agenda di ehecucion ta un documento dinamico cual e 
version aki, a keda oficialisa durante reunion cu secretario di 
estado señor Knops, prome di februari ultimo. 

Tabata un proceso encamina conhuntamente, durante cua e 
ekipo di ambos pais a delibera estrechamente cu otro. 

E agenda di ehecucion ta rekeri esfuerso maximo di tur esnan 
involvi mirando cu hopi biaha Aruba no tin e capacidad extenso 
di personal ni recurso cu Hulanda tin. Varios biaha ta e mesun 
profesionalnan ta encarga cu diferente tarea importante. E 
punto aki nos ta, y lo keda enfatisa cerca Hulanda. 

Continuacion CU E UITVOERINGSAGENDA NOS TA BAY RECONSTRUI NOS PAIS.... 


Ministerio di Asuntonan General: 

Pa locual ta e ministerionan cu ta cay bou di Asuntonan 
General, Prome Minister a indica cu sigur tin trabou grandi 
pa haci. Asina, tin algun tarea clave stipula pa e.o. DRH 
relaciona cu condicion di trabou y transforma e sistema di HR 
di gobierno den uno adecuado pa futuro. Aki lo enfoca e.o. 
tanto riba prestacion y motivacion di empleado, condicion di 
trabou, como eficiencia den e sistema. Asina, ta baha gasto 
como tambe crea un aparato resiliente. Esencial den esaki 
tambe ta e tema di digitalisacion. Pa locual ta e aspecto aki, 
ya Pais Aruba a tuma paso grandi den forma di E-government. 
Esencial den e trayectonan menciona ta cu e agenda di 
ehecucion ta e prome paso pa trata e diferente temanan. Asina 
lo haci analysis y tene consulta necesario prome cu por yega na 
toma decision balansa. Aruba semper lo keda enfatisa esaki. 
Si ta asina cu e palabracionnan haci ta serio y solamente cu 
madures, union y esfuerso nos por logra. 


Algun di e prome fechana relevante pa cu trabounan cu tin cu 
tuma luga ta: 

- entrega plan di accion pa analisa sistema di HR di sector 
publico y asina bin cu mehoracion di esaki 5 di februari 2021 
(88) 

- entrega plan di accion pa analisa condicion di trabou pa 
medio di experto externo sosteni door di experto interno den 


sector publico y semi publico 1 di maart 2021 (B5) 

- Crea un plan di accion 15 di maart 2021 pa un analisis 
di eficiencia organisatorio di aparato gubernamental (B4) 

- Analisa prestacion di personal actual di sector publico 1 
di mei 2021 (B6) 


MASTERPLAN REPOSICIONANDO RUMBO DI NOS PAIS 
E landspakket ta toca varios tema cu lo por conduci na un 
Aruba resiliente door di stimula cierto desaroyo y baha gasto. 
Sinembargo tin algun tema cardinal pa nos pais cu rekeri 
mas elaboracion. Esaki ta por ehempel; stimula un desaroyo 
economico nobo, medio ambiente y laga nos no lubida e 
realidad di cambio di clima. 

E temanan aki si ta wordo trata mas elaboradamente den e 
Master Plan Resposicionando e Rumbo di nos Pais, cu ta e 
plan na cua mas di 125 profesional di sector publico y priva 
a traha. Pa e motibo aki a haci esfuerso pa alinea e dos plan 
y trayectonan aki pa asina Aruba por percura pa yega na un 
miho resultado pa nos Isla. 


Prome Minister Evelyn Wever-Croes: “Mi kier enfatisa cu e 
periodo nos dilanti no ta bay ta facil y sigur lo tin hopi reto, 
sinembargo cu respet, madures y dedicacion nos lo logra 
surpasa e retonan aki y transforma nos pais”. 





Cri 





is Team Covid-19: 


RIVM TA CONFIRMA CU ARUBA TIN MAS 
CASO DI E VARIANTE DI REINO UNI 


Crisis Team Covid-19 di Gobierno di Aruba ta desea di informa 
cu RIVM ta confirma cu Aruba tin mas caso di e variante di 
Reino Uni. Den nan ultimo analisis di e testnan cu a ser manda 
Hulanda nan ta confirma cu a detecta 5 caso mas. Pues e total 
di casonan awor identifica na Aruba di e variante di Reinio Uni 
di Covid-19 a bira 10 y tambe a detecta 3 caso di e variante 
di California West Coast. Tur 13 caso ta for di isolacion, pues 
ningun ta activo mas. 


Sinembargo ta urgi un i tur den nos comunidad pa sigui aplica 
e reglanan ya conoci manera; distanciamente social, uzo 
di tapaboca, y laba man frecuentemente. Na trabao mester 
mantene distancia adecuado di 1.5 meter di otro na tur momento 
y haci uzo di tapaboca. Ora cu bo ta haci bo diligencianan, 
sea hopi prudente cu kiko bo ta mishi, ora cu bo ta bay sali 
di cualkier establecimento; laba man cu hand santizer promer 
cu subi auto. Si bo tin sintoma, no bay traha, yama bo dokter 
di cas pa haci test. Ta solamente cu solidaridad y diciplina pa 
cumpli cu e regla y medidanan nos lo vence e pandemia. 








ay | 
EF. (ONLINE 





MINISTER XIOMARA MADURO 

MINISTERNAN MADURO Y BIKKER TA 
FIRMA PROTOCOL PA REFORSA CONTROL 


NA FRONTERA 


Hulanda lo inverti 30,5 miyon euro den 7 aña 


E siman aki Ministernan Maduro y Bikker a atende un reunion 
di 'Vierlandenoverleg' cu colega Ministernan di Corsou y Sint 
Maarten, Secretarionan di Estado di Hulanda di Asunto di 
Reino, Defensa y Finansa pa asina por firma e protocol pa 
reforsa e control di frontera na Aruba, Corsou y Sint Maarten. 
Den e proximo 7 aña Hulanda lo inverti 30,5 miyon euro den e 
tres Paisnan pa asina por combati ilegalidad na nos frontera. 


Ya caba ta existi varios protocol pa cooperacion den Reino 
y e protocol aki tabata necesario pa asina por cumpli cu e 
punto H11 di e 'Landspakket' pa Aruba por sigui haya yudansa 
financiero for di Hulanda. Cada Pais lo traha riba un plan den 
cual ta señala e necesidad cu nan tin pa por reforsa e control 
di frontera. Pa locual ta trata Aduana di Aruba e protocol aki lo 
trece yudansa den forma di training y material necesario. 

Minister Xiomara Maduro ta informa: 


DEN JANUARI 1453 COMPANIA A HAYA 
SOSTEN FINANCIERO DEN FORMA DI 


SUBISIDIO DI SALARIO 
Un total di 18786 trahador a wordo yuda cu 25.6 miyon florin 


Pa comercio y trahadornan por surpasa e crisis economico 
cu COVID19 ta trece cune, Gobierno di Aruba a bin ta ofrece 
yudansa den forma di Subsidio di Salario. Desde mei 2020 
companianan cu ta bin na remarca pa e yudansa aki ta wordo 
notifica door di SVB y ta haya un plazo di tempo den cual 
mester aplica pa e yudansa aki pa asina por cubri un maximo 
di 60% di e salario di trahador. E meta di e yudansa financiero 
aki ta pa durante e crisis di COVID19 por conserva cupo di 
trabou na beneficio di Aruba su economia. Den luna di januari 
2021, un total di 1453 compania a haya Subsidio di Salario pa 
por cumpli cu e salario di 18786 trahador. E suma concerni ta 
25.6 miyon florin. 


Den aña 2020 a brinda 271.7 miyon na yudansa den forma di 
Subsidio di Salario y pa aña 2021 ta reserva e suma di 280 


ANUNCIO 
ERBE 


miyon florin pa por sigui brinda e yudansa necesario aki pa 
surpasa e efectonan economico cu e pandemia di COVID19 
ta trece cune. Comerciante cu tin pregunta riba Subsidio 
di Salario por tuma contacto cu SVB via MiSVB na www. 
svbaruba.org . Den caso di obhecion por manda esaki via 
bezwaarloonsubsidie@svbaruba.org. Den caso cu un trahador 
kier sa mas riba e yudansa aki, por aserca nan dofio di trabou 
cu e peticion pa por mira e informacion di e subdidio cu ta 
toca e trahador. E ultimo aki ta un condicion pa otorgacion di 
Subsidio di Salario stipula den articulo 6 inciso h den e Decreto 
Ministerial di Minister di Finansa, Asunto Economico y Cultura 
di 13 di mei 2020 cu number 681/20, cu ta contene e decision 
pa otorga sosten financiero den forma di Subsidio di Salario. 
Pa raporta cualkier abuso cu Subsidio di Salario por manda un 
mail na supervision@svbaruba.org. 


TAALMIDOE 
N T 


SUBSIDIO DI SALARIO 


Na januari 1453 compania y 18786 trahado a wordo 
yuda cu 25.6 miyon florin na Subsidio di Salario. 








MINISTER ANDIN BIKKER 

Minister Andin Bikker: 
CONCEPTO DI LEY PA EVITA CU PRESONAN 
PA CRIMENAN SERIO TA SINTA DOS 
TERCERA PARTI DI CASTIGO SO 


Tambe lo scucha victima y su famia prome cu dicidi riba 
libertad condicional 


Recientemente Hulanda a introduci e “wet straffen en 
beschermen.” E leynan di Aruba ta basa riba leynan Hulandes, 
pasobra tin un Corte Comun y un Corte Supremo. E artículo 
39 di statuut di Reino Hulandes ta prescribi cu e leynan mester 
ta den concordancia cu otro. P'esey Minister di Husticia mr. 
Andin Bikker a traha riba e concepto di ley. 


Ta mira di cerca con e desaroyonan di dimensionnan innovativo 
den cuadro buki di codigo penal, esta e “wetboek van strafrecht.” 
Den esey a ripara cu e “wet straffen en beschermen” a haci 
diferente adelanto y mr. Bikker ta kere cu esaki lo ta algo 
positivo pa nos evalua y introduci. Kico nan ta? Awor aki tin e 
concepto di libertad preventivo cu personanan cu sinta un parti 
di castigo, nan ta bin na remarca te c'un tercera parti di libertad 
condicional. Na Hulanda a dicidi di trece un cambio den dje y 
p'esey Aruba ta completamente di acuerdo cu nan. 


Segun e mandatario, e ta un poco dificil pa splica ora un 
persona cu a haya diesdos aña di castigo y despues cu el a 
sinta ocho aña, e ta haya cuater aña condicional. Crimennan 
hopi serio cu ta conmove comunidad, unda cu ta haya e straf 
halto y na final di dia ta dos tercera parti so ta bin na remarca 
of ta sinta. Despues di eynan e acusado ta bin na remarca pa 
libertad condicional. Na Hulanda ta cambiando esaki y cu e 
concepto di ley, Aruba ta sigui nan. 


Minister di Husticia ta haya e autoridad por medio di decreto 
ministerial pa pone un maximo na e periodo di libertad 
condicional. Un persona cu a haya castigo hopi serio, e no ta 


bin na remarca pa sinta dos tercera parti so pero tin di sinta un 
parti mas largo di su castigo. Esey door cu comunidad a keda 
hopi conmovi cu e crimen cometi. 

E di dos dimension di e concepto di ley ta cu lo introduci ora 
cu un persona ta bin na remarca pa haya libertad condicional, 
hopi biaha ta haya sea e victima of famia di e victima ta bisa 
di tin preocupacion y ta sinti nan mes menasa, of tin miedo cu 
ora laga e acusado den libertad cu el a sinta su castigo of si e 
bin na remarca pa libertad condicional. Awor aki e dimension 
ey no tin un base specifico pa scucha e opinion di famianan of 
di e victima mes. Pero den e concepto di ley aki ta introduci e 
base ey unda ta tene cuenta e opinion di famia of victima. 


E di tres concepto cu ta bay introduci y Hulanda tambe ta haci 
esaki ta esun di “preventief beschermen” o sea proteccion 
preventivo. Esaki ta ora cu un castigo ta terminando, cu no por 
prolong'e. Pero si ripara cu durante e detencion e persona ey 
tin un risico cu lo por bolbe comete e mesun of un otro crimen 
hopi serio, e ora a base di e ley aki e obligacion di instancia ta 
di informa henter e cadena hudicial pa tene reunionnan pa bin 
cu medidanan preventivo. Asina ey por proteha comunidad di 
posibel risiconan di personanan cu ta bay sali den libertad. 


Minister Bikker lo presenta e concepto di ley aki na Conseho 
di Minister (Ministerraad) y esaki bay DWZ pa perfecciona. 
Despues p'e bay Raad van Advies y ta spera cu pronto esaki 
bay Parlamento pa trat'e. E lo bin cu dimensionnan adicional pa 
mehora y optimalisa na un manera cu por proteha comunidad. 

Departamento di Impuesto: 


DIA 26 DI FEBRUARI VENIDERO TA ULTIMO 
DIA PA ENTREGA E DECLARACION DI 
INKOMSTENBELASTING 2019 


Por entrega maximo 3 declaracion di inkomstenbelasting pa Pa haci un cita Bo por bishita nos website www.impuesto.aw y 
riba e homepage click riba ‘Afspraak maken’ y scoge 'Indienen 
aangifte inkomstenbelasting en/of winstbelasting'. Unabes cu 
haci e cita, Bo lo ricibi un confirmacion via e-mail. 


persona na nos balie di recepcion na Camacuri. 


Ta importante pa recorda cu Departamento di Impuesto 

no a elimina e posibilidad pa entrega e declaracion di gi tin dificultad pa haci un cita via nos website, semper Bo por 

inkomstenbelasting 2019 sin un cita. Si Bo ta bay entrega mas yama un di nos funcionarionan cu ta atende cu servicio na 

cu 3 declaracion, e ora ta necesario pa haci un cita. cliente (“Customer Service Desk") na 5227424 of 5227423 y 
gustosamente nos lo yuda Bo. 


Fecha final pa entrega e declaracion 


di inkomstenbelasting 2019 ta 
26 di februari 2021 





4 Departamento di Impuesto 

CON PA REGISTRA PA BO VACUNA 
Registra pa bo vacuna di COVID-19 
Tuma nota di e diferente formanan pa regista 


Desde 1 di februari comunidad por a cuminsa registra pa e 
vacuna di COVID-19. E prome forma di registracion cu a wordo 
informa na comunidad ta via Aruba Health App. Pa registra via 
Aruba Health App mester download esaki den Play of Apple 
store y sigui e instruccion pa crea un usuario. Es cu tin e App 
caba mester "update"esaki. Unabez cu a "update" of a traha 
un usuario lo mira un ‘icon’ di vacuna. Primi esaki y lo bo keda 
registra pa bo vacuna. 


Den e App por traha mas cu un usuario, dus un famia completo 
por wordo incorporpora den un solo App. Simplemente primi 
riba "Add user" y lo por incorpora mama, papa y welo cu 
porta no tin smartphone y por registra pa nan. Es cu tin un 
smartphone y AZV pero mester ayudo pa registra, por yega MFA 
pa asistencia. E servicio na MFA lo ta di dialuna pa diabierna 
for di 7:30 di mainta pa 4:30 di atardi "non stop" cuminsando 
dialuna dia 8 di februari pa 12:00 di merdia. 

Un otro forma cu tambe por registra ta via aruba.dvgapp.org y 
mescos cu e App sigui e instruccionan pa por traha un usuario 
y registra. 


Es cu no tin AZV lo no por aplica pa e vacuna via Aruba Health 
App, tampoco via aruba.dvgapp.org. Pa es cu no tin AZV lo tin 
un otro proseso. Siguientemente lo describi e diferente otro 
senarionan y prosesonan pa por registra pa e vacuna. 


Senario 1. Es cu NO tin un AZV pero ta inscribi na Censo 
pasobra ta trahando na Aruba pa tempo largo of tempo 


indefini por ehempel esnan trahando pa estado Hulandes den 
‘krijgsmacht’ y nan pareha. E personanan aki por presenta 
na un di e edificionan di MFA pa por wordo regista. Loke e 
persona aki mester trece ta un forma di identificacion legal (ID) 
y prueba di residencia na Aruba. E servicio na MFA lo ta di 
dialuna pa diabierna for di 7:30 di mainta pa 4:30 di atardi "non 
stop" cuminsando dialuna dia 8 di februari pa 12:00 di merdia. 


Senario 2. Es cu tin paspoort Hulandes y NO ta un turista, pero 
ta residenciando serca famia pa tempo largo of tempo indefini, 
cu no ta inscribi na Censo, pa cual motibo NO tin AZV. Mester 
presenta na un di e edificionan di MFA pa registra. E persona 
mester trece un forma di identificacion legal. E servicio naMFA 
lo ta di dialuna pa diabierna for di 7:30 di mainta pa 4:30 di 
atardi "non stop” cuminsando dialuna dia 8 di februari pa 12:00 
di merdia. 


Senario 3. Es cu ta bibando na Aruba pero no tin un estado 
legal. E personanan aki ta wordo pidi pa registra via HIAS Aruba 
situa na Arendstraat #116 Oranjestad pa mas informacion por 
yama 7307770 of Rode Kruis situa na Pedro Gallegostraat #14 
Dakota telefoon 5822219. 

Ta importante pa comunidad ta na altura cu e campaña di 
vacunacion ta pa comunidad di Aruba, tur es bibando na Aruba 
pa tempo largo of tempo indefini. E campaña ta exclui turista 
cu vacantie na Aruba. 

Pa bo ta semper bon informa ‘like’ nos page riba facebook 
"Directie Volksgezondheid DVG Aruba". 





+ Mucha bou 18 aña 


+ Individuo cu malesa inmunologico 

+ Persona cu problema di coagulacion 

+ Hende muhe na estado 

+ Esnan cu ta alergico na un di e 
componentenan den e vacuna 


Prome bo vacuna, tuma contacto cu bo 
Dokter di cas pa asina por tuma e 
decision corecto basa ariba bo historial medico! 





ONLINE” 


CARMEN. JACOPUCCI 


‘Gaps Adulto Haben 

Departamento di Salud Publico: 


UPDATE 9 DI FEBRUARY 2021 


Segun resumen di awe 21 persona a recupera, a registra un total di 47 caso nobo di Covid-19, di cual 4 ta no- 
residente. E cifra di no-residente positivo ta ensera esnan no-residente cu ta test na aeropuerto na nan yegada y na 
laboratorionan prome cu nan bandona Aruba. E cantidad total di testnan ehecuta ayera na e diferente localidadnan 

na Aruba, entre otro laboratorio di hospital, laboratorionan priva y aeropuerto ta 580 test. ‘Postivity rate’ entre nos 
residentenan ta 20%. 
Activo tin awe 318 caso, cantidad di fayecido relaciona cu Covid-19 a aumenta na 66. Palabra di forsa na famia di e 
fayecidonan. 


Hospital ta informa cu tin un total di 16 persona interna di cual 5 ta den Cuido Intensivo y 11 riba unidad general di 
covid. Edad promedio di esnan ingresa pa extra cuido ta 64 aña. 





We ARUBA COVID-19 







9/2/2021 TOTAL RESIDENTE NO-RESIDENTE 


Casonan Nobo 


47 43 4 
Activo 318 265 53 
Recupera 6902 6618 284 
Positivo 7286 6948 338 

Negativo 84021 - > 


Getest 91430 - - 


Morto 66 65 1 

